《对雪和子{辶加苇}用欧阳子韵》
宋代·王之道

散漫来天际，高吟正倚门。
远山云母合，芳树柳花繁。
匝地银无价，冰湖鉴有痕。
何人穿敝履，有客拥高轩。
访戴从东棹，游梁快北辕。
鼎寒香屡拨，杯冷酒重温。
风力千林吼，云容万骑屯。
食余盐虎卧，坐久炭猊蹲。
观舞更三叠，论文罄一樽。
清芬难掩覆，端的属梅园。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。